**Դանիելե Դե Ռոսսի** (իտալ.՝ Daniele De Rossi, հուլիսի 24, 1983(1983-07-24), Հռոմ, Իտալիա), իտալացի ֆուտբոլիստ, Ռոմայի և Իտալիայի հավաքականի կիսապաշտպան։ 2006 թվականի աշխարհի առաջնության և 2004 թվականի Եվրոպայի մինչև 21 տարեկանների առաջնության չեմպիոն։ 2004 թվականի Աթենքի Ամառային Օլիմպիական խաղերի բրոնզե մեդալակիր, 2006 թվականի Իտալիայի լավագույն երիտասարդ ֆուտբոլիստ։ Իտալիայի 2007 և 2008 թվականների գավաթակիր։

Ակումբային կարիերա
------------------

### Երիտասարդական

Դանիելեն սկսել է իր կարիերան Օստիա հռոմեական երիտասարդական ակումբում, որը գտնվում էր իր ծննդավայրում։ Այնտեղ նա հանդես է եկել որպես հարձակվող։ Այնուհետև նա խաղացել է Օստիա Մարե երիտասարդական ակումբում, որտեղից էլ նրա հայրը՝ Ռոմա երիտասարդական ակումբի ղեկավարն ու Պրատո ակումբի նախկին խաղացողը, տեղափոխում է Դանիելեին Ռոմա։ 

### Առաջին քայլերը Ռոմայում

2000/01 մրցաշրջանում Դե Ռոսսին Ռոմայի առաջին կազմի հետ մասնակցում է մարզումներին, այնուհետև Իտալիայի գավաթում անցկացնում է երեք հանդիպում։ 2001 թվականի հոկտեմբերի 30-ին՝ 18 տարեկանում, փոխարինելով Իվան Տոմեկին, Դանիելեն դուրս եկավ խաղադաշտ Չեմպիոնների լիգայում՝ Անդերլեխտի հետ խաղում, որն ավարտվեց 1:1 հաշվով։ 2002/03 մրցաշրջանում Դե Ռոսսին սկսեց ավելի հաճախ հանդես գալ ակումբի հիմնական կազմում։ 2003 թվականի հունվարի 25-ին Կոմոյի դեմ խաղում նա առաջին անգամ հանդես եկավ Սերիա A-ում։ Նույն թվականի մայիսի 10-ին Իտալիայի առաջնության Տորինոյի դեմ խաղում Դանիելեն խփեց իր առաջին գոլը «դեղնակարմիրների» կազմում։ 
2003/04 մրցաշրջանում Դե Ռոսսին արդեն մասնակցել էր Իտալիայի առաջնության 17 և ՈՒԵՖԱ-ի գավաթի 6 խաղերի։ 2004 թվականի ամռանը Դե Ռոսսին Իտալիայի երիտասարդական հավաքականի հետ հաղթում է Եվրոպայի մինչև 21 տարեկանների առաջնությունը։ Հաջորդ մրցաշրջանի ընթացքում Դե Ռոսսին դառնում է ակումբի հիմնական կազմի անդամ, ինչպես նաև առաջին անգամ հանդես է գալիս Իտալիայի հավաքականում։ 

### Կարիերան Ռոմայում

Դե Ռոսսին Ռոմայում
2006 թվականի մարտի 15-ին ՈՒԵՖԱ-ի գավաթի շրջանակներում Միդլսբրո ակումբի հետ խաղի ժամանակ Դե Ռոսսին առաջին անգամ կրեց Ռոմայի ավագի թևկապը։ Նույն թվականի մարտի 19-ին Դե Ռոսսիի կողմից ձեռքով գոլ է գրանցվում Մեսսինիի դեմ խաղի ժամանակ, որը մրցավարը չի նկատում։ Սակայն Դե Ռոսսին վարվում է «արդար խաղ» կանոններին համապատասխան, մոտենում է մրցավարին և խնդրում չգրանցել գոլը։ Այնուամենայնիվ, Ռոման հաղթում է այդ խաղը 2:1 հաշվով։
2007 թվականի մայիսի 17-ին Դե Ռոսսին նվաճում է Իտալիայի գավաթը։ 2007 թվականի օգոստոսի 19-ին Դե Ռոսսին 11 մետրանոց հարվածով գրավում է Ինտերի դարպասը՝ դրանով իր թիմին դարձնելով Իտալիայի սուպերգավաթակիր։ 2008 թվականի ապրիլի 9-ին Չեմպիոնների լիգայի քառորդ եզրափակչի անգլիական Մանչեսթեր Յունայթեդի դեմ խաղում, 0:0 հաշվի ժամանակ, Դե Ռոսսին չկարողացավ իրացնել 11 մետրանոց հարվածը՝ բարձր հարվածելով գնդակին, որից հետո Ռոման գոլ բաց թողեց և արդյունքում պարտվեց 0:1 հաշվով։ Խաղից հետո Դե Ռոսսին ասաց. «Սա իմ կարիերայի վատագույն դրվագն էր»։ 2008 թվականի մայիսի 24-ին Դե Ռոսսին հաղթում է իր երկրորդ Իտալիայի գավաթը` պարտության մատնելով Ինտերին։
2008 թվականի հունիսի 30-ին Դե Ռոսսին երկարացնում է պայմանագիրը Ռոմայի հետ մինչև 2012 թվական` 7.2 միլիոն եվրո տարեկան աշխատավարձով։ 2009 թվականի սեպտեմբերի 13-ին Սիենայի հետ տնային խաղում հյուրերի երկրպագուները սկսում են երգել «Որտեղ է աները, որտեղ է աները»` հիշեցնելով Մասսիմո Պիսնոլիին` Դանիելեի աներոջը, ում սպանել էին Հռոմում 2008 թվականի օգոստոսի 11-ին։ Դե Ռոսսին փորձում է մոտենալ տրիբունային՝ երկրպագուների հետ խնդիրը պարզելու համար, սակայն նրա ակումբակիցները կանգնեցնում են նրան։ Սիենայի երկրպագուների ատելությունը սկսել է դեռ 2004/05 մրցաշրջանում՝ խաղի ավարտից հետո, երբ գավաթային խաղում Դե Ռոսսիի հետ ընդհարման ժամանակ Սիենայի խաղացողը վնասվածք է ստանում, ատելությունը ձգվում է մինչև 2006 թվականը, երբ Սիենայի խաղացող Բրևին դաշտից հեռացվում է Դե Ռոսսիին գցելու համար, որը, սիենցիների կարծիքով, ակնհայտ սիմուլյացիա էր։ Սիենայի նախագահը խաղից հետո ներողություն է խնդրում Դե Ռոսսիից իր ակումբի երկրպագուների պահվածքի համար և նշում է, որ Դանիելեն հիանալի ֆուտբոլիստ է։
2009 թվականի ապրիլի 11-ին Դե Ռոսսին բացում է իր գոլերի հաշիվը «Հռոմեական դերբիում»՝ գրավելով Լացիոյի դարպասը։ 
2010 թվականի հունվարի 19-ին Դե Ռոսսին ստանում է Սերիա A-ի 2008/09 մրցաշրջանի լավագույն իտալացի խաղացող մրցանակը։
2012 թվականի փետրվարի 6-ին Դանիելեն երկարացնում է Ռոմայի հետ իր պայմանագիրը մինչև 2017 թվականի հունիսի 30-ը։ Նա դառնում է ամենաբարձր վարձատրվող իտալացի ֆուտբոլիստը Սերիա A-ում` ստանալով տարեկան 10 միլիոն եվրո աշխատավարձ։ Ռոմայում հանդես եկող ֆուտբոլիստներից նույն «կոչմանը» արժանացել էր թիմի ավագ և խորհրդանիշ Ֆրանչեսկո Տոտտիին (8.9 միլիոն եվրո 2009/10 մրցաշրջանում)։
2012 թվականի դեկտեմբերի 9-ին Դանիելեն անցկացնում է իր 400-րդ խաղը Ռոմայի կազմում, հոբելյանական հանդիպմանը Դանիելեի թիմը հաղթում է Ֆիորենտինային 4:2 հաշվով։
Դանիելեն 2011/12 մրցաշրջանում մասնակցում է 32 խաղի և դառնում 4 գոլի հեղինակ։ 2012/13 մրցաշրջանում Դե Ռոսսին անցկացնում է միայն 25 հանդիպում։ Չեխ մասնագետ Զդենեկ Զեմանը հաճախ էր քննադատում Դե Ռոսսիի խաղաոճը, այդ պատճառով էլ վերջինս հազվադեպ էր դուրս գալիս խաղադաշտ։ Անդրեացcոլիի` մարզիչ լինելու ընթացքում Դե Ռոսսին սկսեց անընդմեջ խաղադաշտ դուրս գալ, սակայն այդպես էլ գոլի հեղինակ չդարձավ։
Ռոման Իտալիայի առաջնության 2013/14 մրցաշրջանը սկսում է տասն անընդմեջ հաղթանակով։ Դանիելեն խփում է այդ մրցաշրջանի իր առաջին գոլը Լիվորնոյի դեմ խաղում։ Նապոլիի հետ խաղում Դե Ռոսսին մեծ դերակատարում է ունենում` գնդակը դուրս հանելով անմիջապես դարպասային գծից, երբ հաշիվը դեռ 0:0 էր։ Այդ խաղում Ռոման հաղթանակ է տանում՝ շնորհիվ Պյանիչի երկու գոլերի։

Տոտտիի վնասվածք ստանալուց հետո Դե Ռոսսին ստանձնում է թիմի ավագի պաշտոնը։ Այդ ընթացքում Ռոման երեք անընդմեջ հանդիպում ավարտում է ոչ-ոքի և իջնում երկրորդ հորզիոնական՝ առաջատարի դիրքը զիջելով Թուրինի Յուվենտուսին։ Դե Ռոսսին խոստովանում է, որ համոզված չէ, արդյոք Ռոման կարող է Սկուդետտոյի համար պայքարել, քանի որ Յուվենտուսն ու Նապոլին ունեին ավելի ուժեղ կազմ։ Իր հարցազրույցներից մեկում նա նաև նշել էր, որ ամռանը նա գրեթե տեղափոխվում էր Մանչեսթեր Յունայթեդ, բայց տեղափոխումը չի կայացել, քանի որ տրանսֆերային պատուհանն արդեն փակ էր։ «Շնորհակալ եմ Աստծուց, որ չտեղափոխվեցի Մանչեսթեր, քանի որ այդ դեպքում արդեն ինքնասպանություն գործած կլինեի,-ասել է Դե Ռոսսին,-եթե ես լքեի Ռոման, ես երբեք չէի կարողանա դիտել Ռոմայի գոնե մեկ խաղ։ Դա ինձ համար չափազանց ցավոտ կլիներ։ Անցած մրցաշրջանում իմ խաղընկերների և երկրպագուների հետ հարաբերություններում ես ինձ նման չէի։ Բայց այս մրցաշրջանում ամեն ինչ այլ է»։
Դե Ռոսսին ձմեռային հանգստից հետո առաջին՝ Յուվենտուսի դեմ խաղի ժամանակ հեռացվում է խաղադաշտից։ Այդ խաղում Ռոման պարտվում է 3:0 հաշվով և ավարտում այդ մրցաշրջանը երկրորդ տեղով՝ զիջելով «բյանկոներներին» 8 միավորով։

Միջազգային կարիերա
------------------

Դե Ռոսսին Իտալիայի մինչև 21 տարեկանների հավաքականում անցկացրել է 16 խաղ, ինչպես նաև 2004 թվականի մինչև 21 տարեկանների Եվրոպայի առաջնության ժամանակ հանդես է եկել չեմպիոնական թիմի հիմնական կազմում։ Նույն տարում Իտալիայի օլիմպիական հավաքականի հետ նա բրոնզե մեդալի է արժանանում Աթենքի Օլիմպիադայում։ Մի քանի շաբաթ անց՝ վերադառնալով Հունաստանից, Դե Ռոսսին 21 տարեկանում Իտալիայի ազգային հավաքականի կազմում առաջին անգամ դուրս է գալիս խաղադաշտ, դա 2006 թվականի աշխարհի առաջնության ընտրական փուլի Նորվեգիայի դեմ հանդիպումն էր, հենց այդ խաղում Դանիելեն բացում է նաև իր գոլերի հաշիվը առաջին հավաքականում։ 2005 թվականի մարտի 30-ին Իսլանդիայի հետ ընկերական խաղում Դե Ռոսսին առաջին անգամ կրում է ավագի թևկապը։

### ՖԻՖԱ Աշխարհի առաջնություն 2006

Դե Ռոսսին ընդգրկված էր Իտալիայի հավաքականի հայտացուցակում։ ԱՄՆ-ի դեմ երկրորդ խմբային խաղում Դե Ռոսսին միանգամից ստանում է կարմիր քարտ՝ Բրայան ՄաքԲրայդի դեմքին արմունկով հարվածելու համար։ ՄաքԲրայդն արյունոտ վիճակում լքում է խաղադաշտը, բայց վերադառնում է բուժումից հետո՝ ավելի ուշ ստանալով երեք կար։ BBC-ն այդ հանդիպումից հետո նշում է, որ Դե Ռոսսին վարկաբեկեց ինքն իրեն այդ քայլով։ Դե Ռոսսին ավելի ուշ ներողություն է խնդրում ՄաքԲրայդից, երկրպագուներից և բաց նամակով ՖԻՖԱ-յից։ Այդ հարվածի համար տուգանվում է 10000 շվեյցարական ֆրանկով, որակազրկվում է 4 խաղով, որի արդյունքում կարողանում է խաղալ միայն եզրափակչում՝ Ֆրանսիայի դեմ խաղում, որտեղ 61-րդ րոպեին փոխարինելով Ֆրանչեսկո Տոտտիին` իրացնում է հետխաղյա 11 մետրանոց հարվածներից մեկը և օգնում է Իտալիայի հավաքականին նվաճել իր չորրորդ աշխարհի գավաթը։

### ՈՒԵՖԱ Եվրո 2008

Դրվագ Եվրո 2012-ի Անգլիա - Իտալիա խաղից
Դե Ռոսսին մասնակցում է Եվրո 2008-ի ընտրական Իտալիայի բոլոր հանդիպումներին` 2 գոլի հեղինակ դառնալով Վրաստանի հավաքականի դեմ խաղում, այդ երկու գոլերը Դե Ռոսսին նվիրում է իր մահացած աներոջը։ Դանիելեին պատիվ է ընձեռվում կրելու 10 համարի մարզաշապիկը այն բանից հետո, երբ Տոտտին որոշում է լքել հավաքականը աշխարհի առաջնության եզրափակչից հետո։ Դանիելեն ազգային հավաքականին ավագի թևկապով խաղադաշտ է դուրս բերում 3 անգամ՝ 2007 թվականի հոկտեմբերի 17-ին Հարավային Աֆրիկայի և 2008 թվականի փետրվարի 6-ին Պորտուգալիայի դեմ երկու ընկերական խաղերում և Ֆարերյան կղզիների դեմ Եվրո 2008-ի ընտրական փուլի հանդիպմանը։ Եվրոպայի առաջնության առաջին խաղում գլխավոր մարզիչ Ռոբերտո Դոնադոնին չի հայտավորում Դե Ռոսսիին հիմնական կազմում, հանդիպումը ավարտվում է 0:3 հաշվով պարտությամբ, ինչից հետո Դե Ռոսսին սկսեց անընդմեջ խաղադաշտ դուրս գալ հանդիպման առաջին րոպեներից։ Եվրո 2008-ի ժամանակ՝ հունիսի 17-ին, Ֆրանսիայի հավաքականի դեմ խաղում Դե Ռոսսին դառնում է գոլի հեղինակ և հաղթանակ պարգևում Իտալիային (2:0), որից հետո ճանաչվում է հանդիպման լավագույն ֆուտբոլիստ։ Դա Դանիելեի 5-րդ գոլն էր խփում ազգային հավաքականում, որն Իտալիային դուրս բերեց առաջնության քառորդ եզրափակիչ։ Քառորդ եզրափակչի Իսպանիայի դեմ խաղում հետխաղյա 11 մետրանոց հարավածաշարի ժամանակ Իկեր Կասիլյասը ետ է մղում Դե Ռոսսիի հարվածը, և Իտալիան պարտվում է 4:2 հաշվով։

### ՖԻՖԱ Կոնֆեդերացիաների Գավաթ 2009

Կոնֆեդերացիաների Գավաթի խաղարկության ժամանակ, ԱՄՆ-ի դեմ հանդիպման 71-րդ րոպեին Դե Ռոսսին հեռահար հարվածով գրավում է հյուսիսամերիկացիների դարպասը և հավասարեցնում է հաշիվը, որից հետո իտալացիները Ջուզեպպե Ռոսսիի խփած երկու գնդակների շնորհիվ հաղթում են 1:3 հաշվով։ 
Շատերը կարծում էին, որ Դե Ռոսսին կլինի Ֆաբիո Կանավառոյից հետո հաջորդ ավագը՝ շնորհիվ Դե Ռոսսիի նվիրվածությանը միջազգային ֆուտբոլին։ 2008/09 մրցաշրջանում, աշխարհի առաջնության ընտրական փուլի խաղերի ժամանակ Դե Ռոսսին խփել է Իտալիայի համար մեծ կարևորություն ունեցող գոլեր։ Ռոմայի կազմում Դե Ռոսսին հիմնականում խաղում է որպես պաշտպանողական ոճի կիսապաշտպան, իսկ հավաքականում նա խաղում է հարձակողական ոճով, այդ պատճառով էլ ավելի շատ գոլեր է խփում հավաքականում քան իր հարազատ ակումբում։

### Ֆուտբոլի աշխարհի առաջնություն 2010

Դե Ռոսսին խփում է Իտալիայի առաջին գոլը 2010 թվականի աշխարհի առաջնության Պարագվայի դեմ խաղում՝ հաշիվը դարձնելով 1:1։ Նոր Զելանդիայի հավաքականի դեմ երկրորդ խաղում Դե Ռոսսին տուգանային հրապարակում խախտում է կատարում, որի պատճառով նշանակվում է 11 մետրանոց հարված և Իտալիան կրկին ավարտում է խաղը 1:1 հաշվով։

### ՈՒԵՖԱ Եվրո 2012

Դրվագ Եվրո 2012-ի եզրափակիչ խաղից
Եվրո 2012-ի խմբային խաղերի ժամանակ Իսպանիայի և Խորվաթիայի դեմ խաղերում Դե Ռոսսին խաղում էր որպես կենտրոնական պաշտպան։ Խմբային փուլի վերջին՝ Իռլանդիայի դեմ խաղում նա հանդես եկավ որպես կիսապաշտպան, որից հետո քառորդ եզրափակչի Անգլիայի դեմ խաղում Դանիելեն շարունակում է խաղալ արդեն որպես կիսապաշտպան, որտեղ հետխաղյա 11 մետրանոց հարվածաշարը ավարտվում է Իտալիայի օգտին։ Դե Ռոսսին նաև մասնակցում է առաջնության մյուս խաղերին՝ հաղթելով Գերմանիային կիսաեզրափակչում և պարտվելով Իսպանիային եզրափակչում (4:0)։

### ՖԻՖԱ Կոնֆեդերացիաների Գավաթ 2013

Դե Ռոսսին 2013 թվականի հունիսին մասնակցում է Բրազիլիայում տեղի ունեցող Կոնֆեդերացիաների գավաթին, որտեղ նա գոլ է խփում Ճապոնիայի դեմ խաղում (4:3)։

### Ֆուտբոլի աշխարհի առաջնություն 2014

Դե Ռոսսին Իտալիայի հավաքականի կազմում մասնակցում է նաև Բրազիլիայում տեղի ունեցող աշխարհի 20-րդ առաջնությանը՝ հանդիսանալով Ռոմայի միակ ներկայացուցիչը հավաքականում։

2014 թվականի հունիսի 20-ի տվյալներով Դե Ռոսսին Իտալիայի հավաքականի պատմության ընթացքում ամենաշատ հանդիպում անցկացրած ֆուտբոլիստների մեջ զբաղեցրրեց 7-րդ տեղը։

Վիճակագրություն
---------------

### Ակումբային

*Ըստ 2014-ի ապրիլի 25-ի*.

| **Մրցաշրջան** | **Ակումբ** | **Առաջնություն** | **Գավաթ** | **Մայրցամաքային** | **Այլ գավաթներ** | Ընդհանուր |
| --- | --- | --- | --- | --- | --- | --- |
| Առաջն. | Խաղեր | Գոլեր | Առաջն. | Խաղեր | Գոլեր | Առաջն. | Խաղեր | Գոլեր | Առաջն. | Խաղեր | Գոլեր | Խաղեր | Գոլեր |
| 2001-02 | Իտալիա Ռոմա | A | 0 | 0 | ԻԳ | 3 | 0 | ՉԼ | 1 | 0 | - | - | - | 4 | 0 |
| 2002-03 | A | 4 | 2 | ԻԳ | 2 | 0 | ՉԼ | 0 | 0 | - | - | - | 6 | 2 |
| 2003-04 | A | 17 | 0 | ԻԳ | 4 | 0 | ՈՒԳ | 6 | 1 | - | - | - | 27 | 1 |
| 2004-05 | A | 30 | 2 | ԻԳ | 5 | 1 | ՉԼ | 2 | 1 | - | - | - | 37 | 4 |
| 2005-06 | A | 34 | 6 | ԻԳ | 4 | 0 | ՈՒԳ | 7 | 0 | - | - | - | 45 | 6 |
| 2006-07 | A | 36 | 2 | ԻԳ | 8 | 2 | ՉԼ | 10 | 2 | ԻՍԳ | 1 | 0 | 55 | 6 |
| 2007-08 | A | 34 | 5 | ԻԳ | 6 | 0 | ՉԼ | 10 | 0 | ԻՍԳ | 1 | 1 | 51 | 6 |
| 2008-09 | A | 33 | 3 | ԻԳ | 2 | 0 | ՉԼ | 7 | 0 | ԻՍԳ | 1 | 1 | 43 | 4 |
| 2009-10 | A | 33 | 7 | ԻԳ | 4 | 1 | ԵԼ | 12 | 3 | - | - | - | 49 | 11 |
| 2010-11 | A | 28 | 2 | ԻԳ | 4 | 0 | ՉԼ | 7 | 1 | ԻՍԳ | 1 | 0 | 40 | 3 |
| 2011-12 | A | 32 | 4 | ԻԳ | 0 | 0 | ԵԼ | 0 | 0 | - | - | - | 32 | 4 |
| 2012-13 | A | 25 | 0 | ԻԳ | 4 | 0 | - | - | - | - | - | - | 29 | 0 |
| 2013-14 | A | 32 | 1 | ԻԳ | 4 | 0 | - | - | - | - | - | - | 36 | 1 |
| Ընդհանուր | 338 | 34 |  | 50 | 4 |  | 62 | 8 |  | 4 | 2 | 454 | 48 |

### Միջազգային

Դանիելե Դե Ռոսսիի բոլոր հանդիպումները Իտալիայի հավաքականում  

|  |  |  |  |  |  |  |
| --- | --- | --- | --- | --- | --- | --- |
| **Ամսաթիվ** | **Անցկացման վայրը** | **Տնային** | **Արտագնա** | **Հաշիվ** | **Գոլեր** | **Առաջնություն** |
| 04-09-2004 | Իտալիա Պալերմո | Իտալիա Իտալիա | Նորվեգիա Նորվեգիա | **2:1** | **1** | 2006 թ. ԱԱ ընտրական փուլ |
| 09-10-2004 | Սլովենիա Ցելե | Սլովենիա Սլովենիա | Իտալիա Իտալիա | **2:2** | - | 2006 թ. ԱԱ ընտրական փուլ |
| 13-10-2004 | Իտալիա Պարմա | Իտալիա Իտալիա | Բելառուս Բելառուս | **4:3** | **1** | 2006 թ. ԱԱ ընտրական փուլ |
| 17-11-2004 | Իտալիա Մեսսինա | Իտալիա Իտալիա | Ֆինլանդիա Ֆինլանդիա | **1:0** | - | Ընկերական հանդիպում |
| 09-02-2005 | Իտալիա Կալյարի | Իտալիա Իտալիա | Ռուսաստան Ռուսաստան | **2:0** | - | Ընկերական հանդիպում |
| 26-03-2005 | Իտալիա Միլան | Իտալիա Իտալիա | Շոտլանդիա Շոտլանդիա | **2:0** | - | 2006 թ. ԱԱ ընտրական փուլ |
| 30-03-2005 | Իտալիա Պադովա | Իտալիա Իտալիա | Իսլանդիա Իսլանդիա | **0:0** | - | Ընկերական հանդիպում |
| 04-06-2005 | Իտալիա Օսլո | Նորվեգիա Նորվեգիա | Իտալիա Իտալիա | **0:0** | - | 2006 թ. ԱԱ ընտրական փուլ |
| 17-08-2005 | Իռլանդիա Դուբլին | Իռլանդիա Իռլանդիա | Իտալիա Իտալիա | **1:2** | - | Ընկերական հանդիպում |
| 03-09-2005 | Շոտլանդիա Գլազգո | Շոտլանդիա Շոտլանդիա | Իտալիա Իտալիա | **1:1** | - | 2006 թ. ԱԱ ընտրական փուլ |
| 08-10-2005 | Իտալիա Պալերմո | Իտալիա Իտալիա | Սլովենիա Սլովենիա | **1:0** | - | 2006 թ. ԱԱ ընտրական փուլ |
| 12-10-2005 | Իտալիա Լեչչե | Իտալիա Իտալիա | Մոլդովա Մոլդովա | **2:1** | - | 2006 թ. ԱԱ ընտրական փուլ |
| 12-11-2005 | Նիդերլանդներ Ամստերդամ | Նիդերլանդներ Նիդերլանդներ | Իտալիա Իտալիա | **1:3** | - | Ընկերական հանդիպում |
| 16-11-2005 | Շվեյցարիա Ժնև | Իտալիա Իտալիա | Կոտ դ'Իվուար Կոտ դ՛Իվուար | **1:1** | - | Ընկերական հանդիպում |
| 01-03-2006 | Իտալիա Ֆլորենցիա | Իտալիա Իտալիա | Գերմանիա Գերմանիա | **4:1** | **1** | Ընկերական հանդիպում |
| 31-05-2006 | Շվեյցարիա Ժնև | Շվեյցարիա Շվեյցարիա | Իտալիա Իտալիա | **1:1** | - | Ընկերական հանդիպում |
| 02-06-2006 | Շվեյցարիա Լոզան | Իտալիա Իտալիա | Ուկրաինա Ուկրաինա | **0:0** | - | Ընկերական հանդիպում |
| 12-06-2006 | Գերմանիա Հաննովեր | Իտալիա Իտալիա | Գանա Գանա | **2:0** | - | 2006 թ. աշխարհի առաջնություն |
| 17-06-2006 | Գերմանիա Կայզերսլաուտերն | Իտալիա Իտալիա | Ամերիկայի Միացյալ Նահանգներ ԱՄՆ | **1:1** | - | 2006 թ. աշխարհի առաջնություն |
| 09-07-2006 | Գերմանիա Բեռլին | Իտալիա Իտալիա | Ֆրանսիա Ֆրանսիա | **1:1 5:3 (11մ)** | - | 2006 թ. աշխարհի առաջնություն |
| 02-09-2006 | Իտալիա Նեապոլ | Իտալիա Իտալիա | Լիտվա Լիտվա | **1:1** | - | Եվրո 2008-ի ընտրական փուլ |
| 06-09-2006 | Ֆրանսիա Փարիզ | Ֆրանսիա Ֆրանսիա | Իտալիա Իտալիա | **3:1** | - | Եվրո 2008-ի ընտրական փուլ |
| 07-10-2006 | Իտալիա Հռոմ | Իտալիա Իտալիա | Ուկրաինա Ուկրաինա | **2:0** | - | Եվրո 2008-ի ընտրական փուլ |
| 11-10-2006 | Վրաստան Թբիլիսի | Վրաստան Վրաստան | Իտալիա Իտալիա | **1:3** | **1** | Եվրո 2008-ի ընտրական փուլ |
| 15-11-2006 | Իտալիա Բերգամո | Իտալիա Իտալիա | Թուրքիա Թուրքիա | **1:1** | - | Ընկերական հանդիպում |
| 28-03-2007 | Իտալիա Բարի | Իտալիա Իտալիա | Շոտլանդիա Շոտլանդիա | **2:0** | - | Եվրո 2008-ի ընտրական փուլ |
| 06-06-2007 | Լիտվա Կաունաս | Լիտվա Լիտվա | Իտալիա Իտալիա | **0:2** | - | Եվրո 2008-ի ընտրական փուլ |
| 08-09-2007 | Իտալիա Միլան | Իտալիա Իտալիա | Ֆրանսիա Ֆրանսիա | **0:0** | - | Եվրո 2008-ի ընտրական փուլ |
| 17-10-2007 | Իտալիա Սիենա | Իտալիա Իտալիա | Հարավաֆրիկյան Հանրապետություն ՀԱՀ | **2:0** | - | Ընկերական հանդիպում |
| 17-11-2007 | Շոտլանդիա Գլազգո | Շոտլանդիա Շոտլանդիա | Իտալիա Իտալիա | **1:2** | - | Եվրո 2008-ի ընտրական փուլ |
| 21-11-2007 | Իտալիա Մոդենա | Իտալիա Իտալիա | Ֆարերյան կղզիներ Ֆարերյան կղզիներ | **3:1** | - | Եվրո 2008-ի ընտրական փուլ |
| 06-02-2008 | Շվեյցարիա Ցյուրիխ | Իտալիա Իտալիա | Պորտուգալիա Պորտուգալիա | **3:1** | - | Ընկերական հանդիպում |
| 26-03-2008 | Իսպանիա Էլչե | Իսպանիա Իսպանիա | Իտալիա Իտալիա | **1:0** | - | Ընկերական հանդիպում |
| 13-06-2008 | Շվեյցարիա Ցյուրիխ | Իտալիա Իտալիա | Ռումինիա Ռումինիա | **1:1** | - | Եվրո 2008 |
| 17-06-2008 | Շվեյցարիա Ցյուրիխ | Ֆրանսիա Ֆրանսիա | Իտալիա Իտալիա | **0:2** | **1** | Եվրո 2008 |
| 22-06-2008 | Ավստրիա Վիեննա | Իսպանիա Իսպանիա | Իտալիա Իտալիա | **0:0 4:2 (11մ)** | - | Եվրո 2008 |
| 20-08-2008 | Ֆրանսիա Նիս | Իտալիա Իտալիա | Ավստրիա Ավստրիա | **2:2** | - | Ընկերական հանդիպում |
| 06-09-2008 | Կիպրոսի Հանրապետություն Լարնակա | Կիպրոսի Հանրապետություն Կիպրոս | Իտալիա Իտալիա | **1:2** | - | 2010 թ. ԱԱ ընտրական փուլ |
| 10-09-2008 | Իտալիա Ուդինե | Իտալիա Իտալիա | Վրաստան Վրաստան | **2:0** | **2** | 2010 թ. ԱԱ ընտրական փուլ |
| 11-10-2008 | Բուլղարիա Սոֆիա | Բուլղարիա Բուլղարիա | Իտալիա Իտալիա | **0:0** | - | 2010 թ. ԱԱ ընտրական փուլ |
| 15-10-2008 | Իտալիա Լեչչե | Իտալիա Իտալիա | Չեռնոգորիա Չեռնոգորիա | **2:1** | - | 2010 թ. ԱԱ ընտրական փուլ |
| 19-11-2008 | Հունաստան Աթենք | Հունաստան Հունաստան | Իտալիա Իտալիա | **1:1** | - | Ընկերական հանդիպում |
| 10-02-2009 | Միացյալ Թագավորություն Լոնդոն | Բրազիլիա Բրազիլիա | Իտալիա Իտալիա | **2:0** | - | Ընկերական հանդիպում |
| 28-03-2009 | Չեռնոգորիա Պոդգորիցա | Չեռնոգորիա Չեռնոգորիա | Իտալիա Իտալիա | **0:2** | - | 2010 թ. ԱԱ ընտրական փուլ |
| 01-04-2009 | Իտալիա Բարի | Իտալիա Իտալիա | Իռլանդիա Իռլանդիա | **1:1** | - | 2010 թ. ԱԱ ընտրական փուլ |
| 15-06-2009 | Հարավաֆրիկյան Հանրապետություն Պրետորիա | Ամերիկայի Միացյալ Նահանգներ ԱՄՆ | Իտալիա Իտալիա | **1:3** | **1** | 2009 թ. Կոնֆ. գավաթ |
| 18-06-2009 | Հարավաֆրիկյան Հանրապետություն Յոհաննեսբուրգ | Եգիպտոս Եգիպտոս | Իտալիա Իտալիա | **1:0** | - | 2009 թ. Կոնֆ. գավաթ |
| 21-06-2009 | Հարավաֆրիկյան Հանրապետություն Պրետորիա | Իտալիա Իտալիա | Բրազիլիա Բրազիլիա | **0:3** | - | 2009 թ. Կոնֆ. գավաթ |
| 09-09-2009 | Իտալիա Թուրին | Իտալիա Իտալիա | Բուլղարիա Բուլղարիա | **2:0** | - | 2010 թ. ԱԱ ընտրական փուլ |
| 10-10-2009 | Իռլանդիա Դուբլին | Իռլանդիա Իռլանդիա | Իտալիա Իտալիա | **2:2** | - | 2010 թ. ԱԱ ընտրական փուլ |
| 14-10-2009 | Իտալիա Պարմա | Իտալիա Իտալիա | Կիպրոսի Հանրապետություն Կիպրոս | **3:2** | - | 2010 թ. ԱԱ ընտրական փուլ |
| 03-03-2010 | Մոնակո Մոնակո | Իտալիա Իտալիա | Կամերուն Կամերուն | **0:0** | - | Ընկերական հանդիպում |
| 03-06-2010 | Բելգիա Բրյուսել | Իտալիա Իտալիա | Մեքսիկա Մեքսիկա | **1:2** | - | Ընկերական հանդիպում |
| 05-06-2010 | Շվեյցարիա Ժնև | Շվեյցարիա Շվեյցարիա | Իտալիա Իտալիա | **1:1** | - | Ընկերական հանդիպում |
| 14-06-2010 | Հարավաֆրիկյան Հանրապետություն Քեյփթաուն | Իտալիա Իտալիա | Պարագվայ Պարագվայ | **1:1** | **1** | 2010 թ. աշխարհի առաջնություն |
| 05-06-2010 | Հարավաֆրիկյան Հանրապետություն Մբոմբելա | Իտալիա Իտալիա | Նոր Զելանդիա Նոր Զելանդիա | **1:1** | - | 2010 թ. աշխարհի առաջնություն |
| 24-06-2010 | Հարավաֆրիկյան Հանրապետություն Յոհաննեսբուրգ | Սլովակիա Սլովակիա | Իտալիա Իտալիա | **3:2** | - | 2010 թ. աշխարհի առաջնություն |
| 10-08-2010 | Միացյալ Թագավորություն Լոնդոն | Իտալիա Իտալիա | Կոտ դ'Իվուար Կոտ դ՛Իվուար | **0:1** | - | Ընկերական հանդիպում |
| 03-09-2010 | Էստոնիա Տալլին | Էստոնիա Էստոնիա | Իտալիա Իտալիա | **1:2** | - | Եվրո 2012-ի ընտրական փուլ |
| 05-06-2010 | Իտալիա Ֆլորենցիա | Իտալիա Իտալիա | Ֆարերյան կղզիներ Ֆարերյան կղզիներ | **5:0** | **1** | Եվրո 2012-ի ընտրական փուլ |
| 8-10-2010 | Հյուսիսային Իռլանդիա Բելֆաստ | Հյուսիսային Իռլանդիա Հյուսիսային Իռլանդիա | Իտալիա Իտալիա | **0:0** | - | Եվրո 2012-ի ընտրական փուլ |
| 17-11-2010 | Ավստրիա Կլագենֆուրտ | Ռումինիա Ռումինիա | Իտալիա Իտալիա | **1:1** | - | Ընկերական հանդիպում |
| 09-02-2011 | Գերմանիա Դորտմունդ | Գերմանիա Գերմանիա | Իտալիա Իտալիա | **1:1** | - | Ընկերական հանդիպում |
| 10-08-2011 | Իտալիա Բարի | Իտալիա Իտալիա | Իսպանիա Իսպանիա | **2:1** | - | Ընկերական հանդիպում |
| 02-09-2011 | Ֆարերյան կղզիներ Տորսհավն | Ֆարերյան կղզիներ Ֆարերյան կղզիներ | Իտալիա Իտալիա | **0:1** | - | Եվրո 2012-ի ընտրական փուլ |
| 06-09-2011 | Իտալիա Ֆլորենցիա | Իտալիա Իտալիա | Սլովենիա Սլովենիա | **1:0** | - | Եվրո 2012-ի ընտրական փուլ |
| 07-10-2011 | Սերբիա Բելգրադ | Շվեյցարիա Սերբիա | Իտալիա Իտալիա | **1:1** | - | Եվրո 2012-ի ընտրական փուլ |
| 11-10-2011 | Իտալիա Պեսկարա | Իտալիա Իտալիա | Հյուսիսային Իռլանդիա Հյուսիսային Իռլանդիա | **3:0** | - | Եվրո 2012-ի ընտրական փուլ |
| 11-11-2011 | Լեհաստան Վրոցլավ | Լեհաստան Լեհաստան | Իտալիա Իտալիա | **0:2** | - | Ընկերական հանդիպում |
| 15-11-2011 | Իտալիա Հռոմ | Իտալիա Իտալիա | Ուրուգվայ Ուրուգվայ | **0:1** | - | Ընկերական հանդիպում |
| 29-02-2012 | Իտալիա Ջենովա | Իտալիա Իտալիա | Ամերիկայի Միացյալ Նահանգներ ԱՄՆ | **0:1** | - | Ընկերական հանդիպում |
| 01-06-2012 | Շվեյցարիա Ցյուրիխ | Իտալիա Իտալիա | Ռուսաստան Ռուսաստան | **0:3** | - | Ընկերական հանդիպում |
| 10-06-2012 | Լեհաստան Գդանսկ | Իսպանիա Իսպանիա | Իտալիա Իտալիա | **1:1** | - | Եվրո 2012 |
| 14-06-2012 | Լեհաստան Պոզնան | Իտալիա Իտալիա | Խորվաթիա Խորվաթիա | **1:1** | - | Եվրո 2012 |
| 18-06-2012 | Լեհաստան Պոզնան | Իտալիա Իտալիա | Իռլանդիա Իռլանդիա | **2:0** | - | Եվրո 2012 |
| 24-06-2012 | Ուկրաինա Կիև | Անգլիա Անգլիա | Իտալիա Իտալիա | **0:0 2:4 (11մ)** | - | Եվրո 2012 |
| 28-06-2012 | Լեհաստան Վարշավա | Գերմանիա Գերմանիա | Իտալիա Իտալիա | **1:2** | - | Եվրո 2012 |
| 01-07-2012 | Ուկրաինա Կիև | Իսպանիա Իսպանիա | Իտալիա Իտալիա | **4:0** | - | Եվրո 2012 |
| 15-08-2012 | Շվեյցարիա Բեռն | Իտալիա Իտալիա | Անգլիա Անգլիա | **1:2** | **1** | Ընկերական հանդիպում |
| 07-09-2012 | Բուլղարիա Սոֆիա | Բուլղարիա Բուլղարիա | Իտալիա Իտալիա | **2:2** | - | 2014 թ. ԱԱ ընտրական փուլ |
| 12-10-2012 | Հայաստան Երևան | Հայաստան Հայաստան | Իտալիա Իտալիա | **1:3** | **1** | 2014 թ. ԱԱ ընտրական փուլ |
| 16-10-2012 | Իտալիա Միլան | Իտալիա Իտալիա | Դանիա Դանիա | **3:1** | **1** | 2014 թ. ԱԱ ընտրական փուլ |
| 06-02-2013 | Նիդերլանդներ Ամստերդամ | Նիդերլանդներ Նիդեռլանդներ | Իտալիա Իտալիա | **1:1** | - | Ընկերական հանդիպում |
| 21-03-2013 | Շվեյցարիա Ժնև | Իտալիա Իտալիա | Բրազիլիա Բրազիլիա | **2:2** | **1** | Ընկերական հանդիպում |
| 07-06-2013 | Չեխիա Պրահա | Չեխիա Չեխիա | Իտալիա Իտալիա | **0:0** | - | 2014 թ. ԱԱ ընտրական փուլ |
| 11-06-2013 | Բրազիլիա Ռիո դե Ժանեյրո | Իտալիա Իտալիա | Հայիթի Հայիթի | **2:2** | - | Ընկերական հանդիպում |
| 16-06-2013 | Բրազիլիա Ռիո դե Ժանեյրո | Մեքսիկա Մեքսիկա | Իտալիա Իտալիա | **1:2** | - | 2013 թ. Կոնֆ. գավաթ |
| 19-06-2013 | Բրազիլիա Ռեսիֆի | Իտալիա Իտալիա | Ճապոնիա Ճապոնիա | **4:3** | **1** | 2013 թ. Կոնֆ. գավաթ |
| 27-06-2013 | Բրազիլիա Ֆորտալեզա | Իսպանիա Իսպանիա | Իտալիա Իտալիա | **0:0 7:6 (11մ)** | - | 2013 թ. Կոնֆ. գավաթ |
| 30-06-2013 | Բրազիլիա Սալվադոր | Իտալիա Իտալիա | Ուրուգվայ Ուրուգվայ | **2:2 3:2 (11մ)** | - | 2013 թ. Կոնֆ. գավաթ |
| 14-08-2013 | Իտալիա Հռոմ | Իտալիա Իտալիա | Արգենտինա Արգենտինա | **1:2** | - | Ընկերական հանդիպում |
| 06-09-2013 | Իտալիա Պալերմո | Իտալիա Իտալիա | Բուլղարիա Բուլղարիա | **1:0** | - | 2014 թ. ԱԱ ընտրական փուլ |
| 10-09-2013 | Իտալիա Թուրին | Իտալիա Իտալիա | Չեխիա Չեխիա | **2:1** | - | 2014 թ. ԱԱ ընտրական փուլ |
| 31-05-2014 | Միացյալ Թագավորություն Լոնդոն | Իտալիա Իտալիա | Իռլանդիա Իռլանդիա | **0:0** | - | Ընկերական հանդիպում |
| 04-06-2014 | Իտալիա Պերուջա | Իտալիա Իտալիա | Լյուքսեմբուրգ Լյուքսեմբուրգ | **1:1** | - | Ընկերական հանդիպում |
| 14-06-2014 | Բրազիլիա Մանաուս | Անգլիա Անգլիա | Իտալիա Իտալիա | **1:2** | - | 2014 թ. աշխարհի առաջնություն |
| 20-06-2014 | Բրազիլիա Ռեսիֆի | Իտալիա Իտալիա | Կոստա Ռիկա Կոստա Ռիկա | **0:1** | - | 2014 թ. աշխարհի առաջնություն |
|  | **Ընդհանուր** | **Խաղեր՝** **97** | **Գոլեր՝** **15** |  |  |  |

Անձնական կյանք
--------------

Դե Ռոսսին ծնվել է Հռոմում։ Նրա հայրն Ալբերտո Դե Ռոսսին է՝ Ռոմայի նախկին խաղացողն ու Ռոմայի երիտասարդական թիմի մարզիչը։ Դե Ռոսսիի նախնին՝ Իվան Դե Ռոսսին, ճարտարապետ էր, ով տեղափոխվել էր Միլանից Սանկտ-Պետերբուրգ Պետրոս I-ին կայսեր հրավերով։
Դե Ռոսսին ամուսնացել է երկու անգամ։ Առաջին կինը նախկին պարուհի Սառա Բանդուն է, ումից Դե Ռոսսին ունի աղջիկ՝ Գայան (ծնված՝ 2005 թվականի հուլիսի 16-ին)։ Աղջկա ծնունդից հետո Դե Ռոսսին սկսեց հանդես գալ Ռոմայում 16 համարի ներքո։ Մինչ այդ Դե Ռոսսին հանդես էր գալիս նախ 27 (երկու մրցաշրջան), այնուհետև 4 համարների ներքո։ 
Երկրորդ կինը նույնպես նախկին պարուհի էր՝ Թամարա Պիսնոլին (ամուսնությունը գրանցվել է 2006 թվականի մայիսի 16-ին)։ Դե Ռոսսին բաժանվում է Թամարայից 2009 թվականի փետրվարին։
2006 թվականի դեկտեմբերի 26-ին Դե Ռոսսին Men’s Health ամսագրի հարցումների հիման վրա ճանաչվում է Իտալիայի տարվա մարդ։
2007 թվականին Դե Ռոսսին նկարահանվում է Unicredit բանկի գովազդում հավաքականի իր թիմակիցների՝ Անդրեա Պիրլոյի և Մարկո Մատերացցիի հետ։ 2008 թվականին ընտրվում է Pringles-ի կողմից՝ որպես ներկայացուցիչ 2008 թվականի Եվրոպայի առաջնությանը եվրոպական այլ հայտնի ֆուտբոլիստների հետ միասին։ 
Դե Ռոսսին նաև հայտնվել է FIFA 09 խաղի իտալական տարբերակի շապիկին։ Նկարը պատկերում է 2008 թվականի Իտալիայի սուպերգավաթի ժամանակ Ինտերի դեմ խաղում գոլ խփելու պահը։

Նվաճումներ
----------

### Թիմային

**Իտալիա Ռոմա**

* **Սերիա A**
	+ **Փոխ-չեմպիոն** (**7**)՝ 2003–04, 2005–06, 2006–07, 2007–08, 2009–10, 2013-14, 2014-15
* **Ֆուտբոլի Իտալիայի գավաթ**

Դրվագ Եվրո 2012-ի եզրափակիչ խաղից. Դե Ռոսսին Ալվարո Արբելոայի դեմ պայքարում
* + **Գավաթակիր** (**2**)՝ 2006-07, 2007-08
	+ **Եզրափակչի մասնակից** (**5**)՝ 2002-03, 2004-05, 2005-06, 2009–10, 2012-13
* **Ֆուտբոլի Իտալիայի սուպերգավաթ**
	+ **Սուպերգավաթակիր** (**1**)՝ 2006-07
	+ **Եզրափակչի մասնակից** (**3**)՝ 2005-06, 2007-08, 2009-10

Իտալիա **Իտալիայի հավաքական**

* **Մինչև 21 տարեկանների Եվրոպայի առաջնության չեմպիոն՝**  2004
* **Եվրոպայի առաջնության փոխչեմպիոն՝**  2012
* **Աշխարհի չեմպիոն՝** 2006
* **Կոնֆեդերացիաների Գավաթ՝** 2013

### Անձնական

* Սերիա A-ի լավագույն երիտասարդ ֆուտբոլիստ՝ 2006
* Իտալիացի լավագույն ֆուտբոլիստ՝ 2009
* Եվրո 2012-ի խորհրդանշական կազմի անդամ

### Ռեկորդներ

* Ռոմայի ֆուտբոլիստներից Իտալիայի հավաքականում ամենաշատ գոլ խփած ֆուտբոլիստ՝ 15 գոլ
* Ռոմայի ֆուտբոլիստներից Իտալիայի հավաքականում ամենաշատ հանդիպում անցկացրած ֆուտբոլիստ՝ 97 խաղ

Տիտղոսներ
---------

 5-րդ՝ ասպետական աստիճանի շքանշան «Իտալիայի Հանրապետությանը մատուցած ծառայությունների համար» *(Cavaliere Ordine al merito della Repubblica Italiana)*՝ 2004

 Պատվո շքանշան շղթայով «Սպորտային ոլորտում մատուցած ծառայությունների համար» *(Collare d'oro al Merito Sportivo)*՝ 2006

 4-րդ՝ սպայական աստիճանի շքանշան «Իտալիայի Հանրապետությանը մատուցած ծառայությունների համար» *(Ufficiale Ordine al merito della Repubblica Italiana)*՝ 2006

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Transfermarkt.com(բազմ․) — 2000.
2. ↑  Արգենտինական ֆուտբոլի տվյալների շտեմարան (իսպ.)
3. ↑  Chiesa punisce la Roma
4. ↑  Roma, una vittoria col brivido
5. ↑  Roma battuta a Manchester De Rossi fallisce un rigore
6. ↑  «Macabro coro per De Rossi. I compagni frenano la reazione». Արխիվացված է օրիգինալից 2009 թ․ սեպտեմբերի 22-ին. Վերցված է 2014 թ․ հուլիսի 28-ին.
7. ↑  «Ибрагимович признан лучшим игроком серии А 2009 года». Արխիվացված է օրիգինալից 2010 թ․ հունվարի 22-ին. Վերցված է 2014 թ․ հուլիսի 28-ին.
8. ↑  «De Rossi rinnova: il comunicato ufficiale» (իտալերեն). Sito ufficiale dell'AS Roma. 6.02.2012. Արխիվացված օրիգինալից 2012 թ․ հունիսի 4-ին. Վերցված է 2012 թ․ մարտի 23-ին.
9. ↑  «De Rossi: "Quello di cui ho bisogno e qui"» (իտալերեն). Sito ufficiale dell'AS Roma. 6.02.2012. Արխիվացված օրիգինալից 2012 թ․ հունիսի 4-ին. Վերցված է 2012 թ․ մարտի 23-ին.
10. ↑  «prolungato il contratto economico per le prestazioni sportive del calciatore daniele de rossi» (PDF) (Italian). AS Roma. 2012 թ․ փետրվարի 6. Վերցված է 2012 թ․ մայիսի 1-ին.`{{cite news}}`: CS1 սպաս․ չճանաչված լեզու (link)
11. ↑  «Report: Daniele De Rossi becomes highest paid Italian after Roma extension». goal.com. 2012 թ․ փետրվարի 7. Վերցված է 2012 թ․ փետրվարի 10-ին.
12. ↑  Де Росси провёл 400-й матч в футболке «Ромы»
13. ↑
14. ↑  *Sky Sports*. `{{cite news}}`: Missing or empty `|title=` (օգնություն)
15. ↑
16. ↑
17. ↑  Yorke, Graeme (2014 թ․ հունվարի 5). «De Rossi and Castan sent off in the space of 60 seconds as Juventus crush sorry Roma... and Italian youngster does a Theo!». *Daily Mail*. London.
18. ↑  «Italy 1–1 USA». *BBC News*. 2006 թ․ հունիսի 17. Վերցված է 2012 թ․ փետրվարի 10-ին.
19. ↑  «De Rossi apologizes to McBride for elbow». Արխիվացված է օրիգինալից 2007 թ․ սեպտեմբերի 29-ին. Վերցված է 2014 թ․ հուլիսի 29-ին.
20. ↑  «Italy's De Rossi gets four-match ban from FIFA». ESPN Soccernet. 2006 թ․ հունիսի 23. Արխիվացված է օրիգինալից 2012 թ․ փետրվարի 1-ին. Վերցված է 2012 թ․ փետրվարի 10-ին.
21. ↑  Stevenson, Jonathan (2006 թ․ հուլիսի 9). «Italy 1-1 France (aet)». *BBC Sport*. Վերցված է 2014 թ․ հունիսի 23-ին.
22. ↑  «Omicidio suocero de Rossi, arrestati confessano. Sindacato di polizia critica la dedica del calciatore». Արխիվացված է օրիգինալից 2014 թ․ հուլիսի 20-ին. Վերցված է 2014 թ․ հուլիսի 29-ին.
23. ↑  Man of the Match Award. Daniele De Rossi (Italy)(չաշխատող հղում)
24. ↑  «Italy v Paraguay». BBC Sport. 2010 թ․ հունիսի 14. Վերցված է 2012 թ․ փետրվարի 10-ին.
25. ↑  The Guardian, 20 June 2010
26. ↑  McNulty, Phil (2012 թ․ հուլիսի 1). «Spain 4-0 Italy». *BBC Sport*. Վերցված է 2014 թ․ հունիսի 21-ին.
27. ↑  «Italy 4-3 Japan». BBC Sport. 2013 թ․ հունիսի 20. Վերցված է 2013 թ․ հունիսի 20-ին.
28. ↑  «World Cup 2014: Guide to England's Group D». *BBC Sport*. 2014 թ․ մայիսի 30. Վերցված է 2014 թ․ հունիսի 21-ին.
29. ↑  «Игроки национальной сборной Италии по футболу» (անգլերեն). eu-football.ru. Արխիվացված է օրիգինալից 2014 թ․ հոկտեմբերի 10-ին. Վերցված է 2014 թ․ հունիսի 26-ին.
30. 1 2  «В жилах де Росси благородная кровь?». Արխիվացված է օրիգինալից 2014 թ․ հունիսի 27-ին. Վերցված է 2014 թ․ հուլիսի 29-ին.
31. ↑  Daniele De Rossi abbandonato!
32. ↑  Cavaliere Ordine al merito della Repubblica Italiana Sig. Daniele De Rossi
33. ↑  Coni: Consegnati i Collari d’oro e diplomi d’onore ai campionissimi
34. ↑  Ufficiale Ordine al merito della Repubblica Italiana Sig. Daniele De Rossi

Արտաքին հղումներ
----------------

* Անհատական պրոֆիլը պաշտոնական կայքում Արխիվացված 2013-02-01 Wayback Machine

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AS.com · BDFA · BDFutbol · eu-football.info (խաղացող) · FootballDatabase.eu · Fussballdaten.de · Kicker.de · L’Équipe · National Football Teams.com · Soccerway · playmarkerstats.com (խաղացող) · playmarkerstats.com (մարզիչ) · Transfermarkt (խաղացող) · Transfermarkt (մարզիչ) · TuttoCalciatori.Net (խաղացող) · worldfootball.net (խաղացող) · ՈւԵՖԱ · ՖԻՖԱ |
|  |
| Բառարաններ և հանրագիտարաններ | Մեծ նորվեգական · Munzinger |
|  |
| Չափորոշչային վերահսկողություն | GTAA: 148170 |

 |


|  |  |  |
| --- | --- | --- |
| **Նախորդող**Իտալիա Ֆրանչեսկո Տոտտի | **Ռոմա ֆուտբոլային ակումբի ավագներԴանիելե Դե Ռոսսի**2017 - | **Հաջորդող**- |

|  |  |  |  |
| --- | --- | --- | --- |
| 

| * դ
* ք
* խ
Ռոմա ՖԱ  – ներկա կազմ |
| --- |
|  |
| 
1 Պատրիսիո ·
2 Կարսդորպ ·
4 Կրիստանտե ·
5 Ն'Դիկա ·
6 Սմոլինգ ·
7 Պելեգրինի (Ավագ) ·
9 Աբրահամ ·
11 Բելոտի ·
14 Լյորենտե ·
16 Պարեդես ·
17 Ազմուն ·
19 Չելիկ ·
20 Սանչեշ ·
21 Դիբալա ·
22 Աուար ·
23 Մանչինի ·
24 Կումբուլլա ·
37 Սպինացոլա ·
43 Քրիստենսեն ·
52 Բովե ·
59 Զալևսկի ·
63 Բոեր ·
90 Լուկակու ·
92 Էլ-Շաարավի ·
99 Սվիլար ·
Մարզիչ` Մոուրինյո
 |

 |